Baritu nacionalinis parkas

Baritu nacionalinis parkas (isp. Parque Nacional Baritú) – saugoma gamtos teritorija Šiaurės Vakarų Argentonoje, Saltos provincijos šiaurėje, Bolivijos pasienyje. Sudarytas 1974 m. ir užima 720 km² plotą.

Saugoma kalnų ir Las Yungas ekosistema. Didžiąją teritorijos dalį užima 300–400 m aukščio kalvos. Klimatas šiltas ir drėgnas, per metus iškrenta 900–1300 mm kritulių.

Fauna: tapyrai, pekariai, pumos, onsa, jaguarai, akiniuotieji lokiai, elniai, šarvuočiai, jaguarundžiai, ocelotai, lapės. Iš paukščių pažymėtini kondorai, harpijos, kolibriai.

Būdinga džiunglių augalija – sedrelos, guavos, charkandos, įvairios palmės, tabebujos, net 4 m siekiantys paparčiai. Kalnuose auga pušys ir alksniai.

Kategorija:Argentinos nacionaliniai parkai